FIETSRY – AHS
Afﬁe-ﬁetsry word in 2013 ‘n amptelike skoolsport en die span neem aan die Spur-reeks vir bergﬁtsry deel. Van `n nederige begin het ﬁetsry só gegroei dat Afﬁes in 2014 na die Suid-Afrikaanse Nasionale Kampioenskap uitgenooi is. Die Afﬁe-span het amptelike ﬁetsrydrag. Die eerstespan staan as die Witspeke bekend.
Daar word voorsiening vir alle ﬁetsryers, ervare en onervare, gemaak. Gedurende die eerste, tweede en derde kwartaal word daar aan kompetisies deelgeneem.
By die Spur-interskolereeks neem Afﬁes saam met meer as 280 skole deel. In 2015 het die ﬁetsryspan 11de geëindig by die Nasionale Kampioenskap. In 2016 wen Afﬁes die seuns-afdeling van die Gauteng Spur-skolereeks en die ﬁetsryspan het vyfde geëindig by die Nasionale Kampioenskap. In 2017 het Affies 5e geëindig in die Spur-reeks se nasionale eindronde. Die ﬁetsryspan neem ook tydens die jaarlikse interskole teen Grey Kollege en Maritzburg College deel. Daar word ook ﬁetsrykampe op die skoolplaas buite Waterval-Onder aangebied.
Mnr T. Lubbe
Sport: Fietsry & Rugby